(দিনাজপুর২৪.কম)বিশ্বের প্রথম ‘উড্ডয়নযোগ্য’ বৈদ্যুতিক যাত্রীবাহী বিমান তৈরি করেছে চীন। খুব শিগগিরই উড়ানযোগ্য হিসেবে এই ধরনের বিমানটি ছাড়পত্র পাবে রাষ্ট্রীয় সংবাদমাধ্যম শিনহুয়া জানিয়েছে।বিএক্স১ই নামে বৈদ্যুতিক বিমানটির ডানার বিস্তার ১৪.৫ মিটার। কম করে ২৩০ কেজি ওজন বয়ে নিয়ে যেতে সক্ষম বিমানটি ৩ হাজার মিটার উঁচুতে উড়তে পারে।বিমানটির ব্যাটারি চার্জ হতে সময় লাগবে মাত্র দুই ঘণ্টা। এই জ্বালানিতে বিমানটি প্রায় ৪৫ মিনিট থেকে এক ঘণ্টা আকাশে থাকতে পারবে। এর সর্বোচ্চ গতি ঘণ্টায় ১৬০ কিলোমিটার।শিনহুয়ার খবরে বলা হয়, বিমানটি তৈরি করেছে লাওনিং প্রদেশের শেনইয়াং এয়ারোস্পেস ইউনিভার্সিটি এবং লাওনিং জেনারেল অ্যাভিয়েশন কোম্পানি লিমিটেড।বৃহস্পতিবার এ ধরনের দুটি বিমান লাওনিং রুইক্সিয়াং জেনারেল অ্যাভিয়েশন কোম্পানি লিমিটেডকে দেওয়া হয়েছে। পাইলটদের প্রশিক্ষণ, পর্যটন, আবহাওয়া পর্যবেক্ষণ ও উদ্ধার কাজে ব্যবহার করা হতে পারে এগুলোকে। ইতোমধ্যেই এ ধরনের ২৮টি বিমানের অর্ডার পাওয়া গেছে। একেকটি বিমানের দাম পড়বে ১,৬৩,০০ মার্কিন ডলার।(ডেস্ক)